*****

ΚΑΝΟΝΙΣΜΟΣ (ΕΟΚ) αριθ. 1201/88 ΤΟΥ ΣΥΜΒΟΥΛΙΟΥ

της 28ης Απριλίου 1988

για την καθιέρωση μηχανισμών εισαγωγής για ορισμένα μεταποιημένα προϊόντα με βάση τα βύσσινα, καταγωγής Γιουγκοσλαβίας

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 για την κοινή οργάνωση της αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 3909/87 (2), και ιδίως το άρθρο 15 παράγραφος 3 και το άρθρο 17 παράγραφος 2,

την πρόταση της Επιτροπής,

Εκτιμώντας:

ότι το πρόσθετο πρωτόκολλο (3) της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της Γιουγκοσλαβίας (4) που συνήφθη κατόπιν της προσχώρησης της Ισπανίας και της Πορτογαλίας προβλέπει την καθιέρωση ενός καθεστώτος κατώτατης τιμής εισαγωγής για τα μεταποιημένα προϊόντα με βάση τα βύσσινα, αποκαλούμενα βύσσινα «griottes» στο πρόσθετο πρωτόκολλο, για μια μέγιστη ποσότητα 19 900 τόνων ανά ημερολογιακό έτος·

ότι, για τη διαχείριση του καθεστώτος αυτού, θα πρέπει να ληφθεί υπόψη η περίοδος εμπορίας που καθορίζεται στον κανονισμό (ΕΟΚ) αριθ. 426/86 για τα εν λόγω προϊόντα·

ότι το εν λόγω πρόσθετο πρωτόκολλο προβλέπει τη δυνατότητα να εισπράττεται εξισωτική εισφορά, εφόσον για ένα προϊόν δεν τηρείται η κατώτατη για την εισαγωγή τιμή·

ότι η κατώτατη τιμή των μεταποιημένων προϊόντων με βάση τα βύσσινα πρέπει να καθορίζεται αφού ληφθεί υπόψη η τιμή των κοινοτικών προϊόντων, οι τιμές των προϊόντων καταγωγής Γιουγκοσλαβίας καθώς και το ύψος των τελωνειακών δασμών·

ότι τα κατεψυγμένα κεράσια, με ή χωρίς προσθήκη ζάχαρης, διατίθενται στο εμπόριο είτε με τον πυρήνα τους είτε χωρίς αυτόν, γεγονός που συνεπάγεται σημαντικές διαφορές στην τιμή των προϊόντων· ότι η κατάσταση αυτή απαιτεί την καθιέρωση διαφόρων κατώτατων τιμών·

ότι η ισχύουσα νομισματική κατάσταση έχει σαν επίπτωση η κατώτατη τιμή καθοριζόμενη σε ECU και η ίδια τιμή μετατρεπόμενη σε εθνικό νόμισμα με βάση την αντιπροσωπευτική τιμή να μη δίδουν το ίδιο αποτέλεσμα· ότι το γεγονός αυτό θα μπορούσε να οδηγήσει σε στρέβλωση των συναλλαγών· ότι ο κίνδυνος αυτός μπορεί να αποφευχθεί με την εφαρμογή ενός συντελεστή κατά την μετατροπή της ECU σε εθνικό νόμισμα·

ότι θα πρέπει να προβλεφθεί η αναστολή της έκδοσης των πιστοποιητικών εισαγωγής μόλις ο όγκος των αιτήσεων για τα πιστοποιητικά αυτά υπερβεί την προαναφερθείσα ποσότητα των 19 900 τόνων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Για τα προϊόντα που μεταποιούνται με βάση τα βύσσινα τα οποία αναφέρονται στο παράρτημα Ι, καταγωγής Γιουγκοσλαβίας, και για κάθε περίοδο εμπορίας καθιερώνεται μια κατώτατη τιμή εισαγωγής. Αυτή η κατώτατη τιμή μπορεί να διαφοροποιείται ανάλογα με τον τύπο και τη συσκευασία των προϊόντων.

2. Η κατώτατη τιμή καθορίζεται:

- με βάση την τιμή των προϊόντων που εισάγονται από τη Γιουγκοσλαβία κατά τη διάρκεια της περιόδου εμπορίας πριν από εκείνη για την οποία καθορίζεται η τιμή,

- σε συνάρτηση με την εξέλιξη της τιμής των κοινοτικών προϊόντων και των πρώτων υλών κατά τη διάρκεια της περιόδου εμπορίας για την οποία καθορίζεται η τιμή εισαγωγής,

- λαμβανομένου υπόψη του ύψους των δασμών.

3. Η περίοδος εφαρμογής της κατώτατης τιμής για τα εν λόγω προϊόντα είναι η περίοδος εμπορίας που καθορίζεται για τα κεράσια με σιρόπι στον κανονισμό (ΕΟΚ) αριθ. 426/86.

Άρθρο 2

1. Εάν η κατώτατη τιμή εισαγωγής που αναφέρεται στο άρθρο 1 δεν τηρηθεί, πέραν των άλλων εισαγωγικών δασμών εφαρμόζεται εξισωτική εισφορά.

2. Το ποσό της εξισωτικής εισφοράς διαμορφώνεται ανάλογα με το ύψος της τιμής εισαγωγής που έχει διαπιστωθεί.

Άρθρο 3

1. Η εξισωτική εισφορά καθορίζεται σε συνάρτηση με την κατώτατη τιμή που ισχύει την ημέρα της εισαγωγής.

2. Η κατώτατη τιμή και το ποσό της εξισωτικής εισφοράς, εκφρασμένα σε εθνικό νόμισμα, μπορούν να αναπροσαρμοστούν, με έναν νομισματικό συντελεστή για να αποφευχθούν στρεβλώσεις στις συναλλαγές μεταξύ των κρατών μελών.

Άρθρο 4

Η Επιτροπή αναστέλλει, για τα προϊόντα που αναφέρονται στο παράρτημα ΙΙ, καταγωγής Γιουγκοσλαβίας, την έκδοση των πιστοποιητικών που προβλέπονται στο άρθρο 15 του κανονισμού (ΕΟΚ) αριθ. 426/86, μόλις οι εισαγωγές υπερβούν τον όγκο των 19 900 τόνων ανά ημερολογιακό έτος.

Άρθρο 5

1. Οι λεπτομέρειες εφαρμογής του παρόντος κανονισμού καθώς και η κατώτατη τιμή εισαγωγής και το ποσό της εξισωτικής εισφοράς καθορίζονται σύμφωνα με τη διαδικασία που προβλέπεται στο άρθρο 22 του κανονισμού (ΕΟΚ) αριθ. 426/86.

2. Η Επιτροπή καθορίζει, εφόσον χρειαστεί, το νομισματικό συντελεστή που προβλέπεται στο άρθρο 3 παράγραφος 2.

Άρθρο 6

Ο παρών κανονισμός αρχίζει να ισχύει την τρίτη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την ημερομηνία έναρξης ισχύος του πρόσθετου πρωτοκόλλου.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 28 Απριλίου 1988.

Για το Συμβούλιο

Ο Πρόεδρος

H. TIETMEYER

(1) ΕΕ αριθ. L 49 της 27. 2. 1986, σ. 1.

(2) ΕΕ αριθ. L 370 της 30. 12. 1987, σ. 20.

(3) ΕΕ αριθ. L 389 της 31. 12. 1987, σ. 73.

(4) ΕΕ αριθ. L 41 της 14. 2. 1983, σ. 1.

ΠΑΡΑΡΤΗΜΑ Ι

1.2 // // // Κωδικός ΣΟ

// Περιγραφή εμπορευμάτων

// // // 0811 // Καρποί και φρούτα, άψητα ή ψημένα στον ατμό ή βρασμένα στο νερό, κατεψυγμένα, έστω και με προσθήκη ζάχαρης ή άλλων γλυκαντικών: // 0811 90 // Άλλα: // // Με προσθήκη ζάχαρης ή άλλων γλυκαντικών: // ex 0811 90 10 // Περιεκτικότητας σε ζάχαρη ανώτερης του 13 % κατά βάρος: // // Κεράσια: // // Βύσσινα (Prunus cerasus): // // Με τον πυρήνα τους // // Άλλα // ex 0811 90 30 // Άλλα: // // Κεράσια: // // Βύσσινα (Prunus cerasus): // // Με τον πυρήνα τους // // Άλλα // // Άλλα // ex 0811 90 90 // Άλλα: // // Κεράσια: // // Βύσσινα (Prunus cerasus): // // Με τον πυρήνα τους // // Άλλα // 2008 // Καρποί και φρούτα και άλλα βρώσιμα μέρη φυτών, αλλιώς παρασκευασμένα ή διατηρημένα, με ή χωρίς προσθήκη ζάχαρης ή άλλων γλυκαντικών ή αλκοόλης, που δεν κατονομάζονται ούτε περιλαμβάνονται αλλού: // 2008 60 // Κεράσια: // // Χωρίς προσθήκη αλκοόλης: // // Με προσθήκη ζάχαρης, σε άμεσες συσκευασίες καθαρού περιεχομένου που υπερβαίνει το 1 kg: // 2008 60 51 // Βύσσινα ( Prunus cerasus) // // Με προσθήκη ζάχαρης, σε άμεσες συσκευασίες καθαρού περιεχομένου που δεν υπερβαίνει το 1 kg: // 2008 60 61 // Βύσσινα (Prunus cerasus) // // Χωρίς προσθήκη ζάχαρης, σε άμεσες συσκευασίες καθαρού περιεχομένου: // // 4,5 kg ή περισσότερο: // 2008 60 71 // Βύσσινα (Prunus cerasus) // // Λιγότερο των 4,5 kg: // 2008 60 91 // Βύσσινα (Prunus cerasus) // //

ΠΑΡΑΡΤΗΜΑ ΙΙ

1.2 // // // Κωδικός ΣΟ

// Περιγραφή εμπορευμάτων

// // // 0811 // Καρποί και φρούτα, άψητα ή ψημένα στον ατμό ή βρασμένα στο νερό, κατεψυγμένα, έστω και με προσθήκη ζάχαρης ή άλλων γλυκαντικών: // 0811 90 // Άλλα: // // Με προσθήκη ζάχαρης ή άλλων γλυκαντικών: // ex 0811 90 10 // Περιεκτικότητας σε ζάχαρη ανώτερης του 13 % κατά βάρος: // // Κεράσια: // // Βύσσινα (Prunus cerasus): // // Με τον πυρήνα τους // // Άλλα // ex 0811 90 30 // Άλλα: // // Κεράσια: // // Βύσσινα (Prunus cerasus): // // Με τον πυρήνα τους // // Άλλα // // Άλλα // ex 0811 90 90 // Άλλα: // // Κεράσια: // // Βύσσινα (Prunus cerasus): // // Με τον πυρήνα τους // // Άλλα // 0812 // Καρποί και φρούτα προσωρινά διατηρημένα (π.χ. με διοξείδιο του θείου ή σε άλμη, θειωμένο νερό ή σε νερό στο οποίο έχουν προστεθεί άλλες ουσίες που χρησιμεύουν για να εξασφαλιστεί προσωρινά η διατήρησή τους), αλλά ακατάλληλα για διατροφή στην κατάσταση που βρίσκονται: // ex 0812 10 00 // Κεράσια: // // Βύσσινα (Prunus cerasus) // 2008 // Καρποί και φρούτα και άλλα βρώσιμα μέρη φυτών, αλλιώς παρασκευασμένα ή διατηρημένα, με ή χωρίς προσθήκη ζάχαρης ή άλλων γλυκαντικών ή αλκοόλης, που δεν κατονομάζονται ούτε περιλαμβάνονται αλλού: // 2008 60 // Κεράσια: // // Χωρίς προσθήκη αλκοόλης: // // Με προσθήκη ζάχαρης, σε άμεσες συσκευασίες καθαρού περιεχομένου που υπερβαίνει το 1 kg: // 2008 60 51 // Βύσσινα (Prunus cerasus) // // Με προσθήκη ζάχαρης, σε άμεσες συσκευασίες καθαρού περιεχομένου που δεν υπερβαίνει το 1 kg: // 2008 60 61 // Βύσσινα (Prunus cerasus) // // Χωρίς προσθήκη ζάχαρης, σε άμεσες συσκευασίες καθαρού περιεχομένου: // // 4,5 kg ή περισσότερο: // 2008 60 71 // Βύσσινα (Prunus cerasus) // // Λιγότερο των 4,5 kg: // 2008 60 91 // Βύσσινα (Prunus cerasus) // //